[{"text_idx": "#000000", "text": "Guerilla-osalus ehk kaasame noori teisiti"}, {"text_idx": "#000008", "text": "Guerilla marketing on turundusmeetod, mis on tuletatud militaarvaldkonnast, kus guerilla ta\u0308hendab vastaste u\u0308llatamist ebatavaliste meetoditega, et saavutada va\u0308ikeste ru\u0308hmadega edu lahingus suurema so\u0303java\u0308e vastu. Kui tuua see turundusse, vo\u0303ivad lahendused olla erinevad pop-up-turunduskampaaniad, kus lahendused on u\u0308leelusuurused vo\u0303i maalitud ta\u0308navale vo\u0303i kaasavad inimesi hoopis keset nende igapa\u0308eva jalutusmarsruuti. Vo\u0303i on ehk mo\u0303ni u\u0308leka\u0308igurada pandud helisema \u2013 iga valge kastike teeb omaette ha\u0308a\u0308lt, mis on kampaania mo\u0303nele la\u0308henevale ooperietendusele teatrimajas. U\u0308heso\u0303naga \u2013 midagi ebatavalist, kuid po\u0303nevat."}, {"text_idx": "#000009", "text": "Toome selle nu\u0308u\u0308d osalusse. Va\u0308ikeste ru\u0308hmadega suurte masside mo\u0303jutamine vo\u0303ib ta\u0308napa\u0308eval ta\u0308hendada ka mobiilset noorsooto\u0308o\u0308d. Selle ka\u0308igus noorte ka\u0308est info saamine rulapargis, bussijaamas, kaubanduskeskuses vo\u0303i mujal on juba veidi teistsugune kaasamine kui tavapa\u0308rane tule-palun-sinna-ruumi-koosolekule-la\u0308henemine. Kuidas me saaks aga selle po\u0308o\u0308rata veel omakorda peapeale? Teha midagi eriskummalist? 2019. aastal unistasin sellest, et tuleviku osaluskohvikud vo\u0303iksid toimuda VR-prillidega. Kodunt vo\u0303i noortekeskusest. Lood endale avatari ja tuled virtuaalsele agoraale kaasa ka\u0308rama. Ehk na\u0308en seda la\u0308hima ku\u0308mne aasta jooksul realiseerumas. See on u\u0308ks na\u0308ide millestki ebatavalisest, mida suures, u\u0308le-eestilises mastaabis pole veel tehtud. Meil Haapsalus oli u\u0308ks hetk mure ta\u0308navakunstnikega, kes soovisid spreiva\u0308rvidega raudteemuuseumi eksponaate ta\u0308iendada. Vo\u0303ibolla oleks lahendus olnud u\u0308he vaguni loovutamine ta\u0308navakunstile, et tegijad saaksid enda meelsust vo\u0303i arvamust kunsti kaudu va\u0308ljendada? Tu\u0308ril so\u0303ites na\u0308eme samuti pikka seina, mis on mingil ajal olnud justkui pikk lo\u0303uend. Kas 2023. aasta noortepa\u0308eva vo\u0303iks u\u0308le Eesti ta\u0308histada nii, et anda va\u0308hemalt ku\u0308mnes kohas kasutuseta, mahaja\u0308etud paigad noortele meelsuse avaldamiseks kunsti kaudu? Mobiilse noorsooto\u0308o\u0308 ka\u0308igus vo\u0303ime muuta u\u0308he kasutusel oleva rulapargi noorte endi turvaliseks arutelukeskkonnaks. Iga kaldtee vo\u0303i element pargis oleks omaette arutelulaud. Viime tavapa\u0308rase osaluskohviku meetodi kohta, kus noored juba kogunevad. Kohapeal luuakse idee, kuidas TikTokis po\u0308o\u0308rata ta\u0308helepanu mokatubaka negatiivsele mo\u0303jule vo\u0303i uue va\u0308lijo\u0303usaali loomisvajadusele \u2013 idee ja teostus sotsiaalmeedias noortelt, arutelukeskkond mobiilsetelt noorsooto\u0308o\u0308tajatelt."}, {"text_idx": "#000010", "text": "Need on ainult mo\u0303ned mo\u0303ttearendused ku\u0308mne minuti jooksul. Minu mo\u0303te, tuues so\u0303na guerilla osalusse, on soov teha asju senisest teisiti. Vo\u0303ibolla on see minu sees pulbitsev tahe muuta Eestit veel a\u0308gedamaks nutikaks riigiks, mille kogemusi va\u0308lismaale turundada. Vo\u0303ibolla on see lihtsalt roosa unistus, mis ei realiseeru, sest vastusteks on \u201emeil ei ole selleks aega\u201c vo\u0303i \u201ema ei ole kindel, kas see toimiks\u201c. Teada on, et kardetakse seda, mida ei teata. Keeruline on teada, mis on teisel pool seina, kui me ust ei ava. Teeme asju teisiti \u2013 avame ukse uutele ideedele. Ja realiseerime need."}, {"text_idx": "#000013", "text": "Vaatleme eeska\u0308tt noorte u\u0308hiskondlikku osalust, mis algab poliitilisemate teemade vastu huvi u\u0308les na\u0308itamisest ning intensiivsemas vormis viitab otsustusprotsessides kaasalo\u0308o\u0308misele ja u\u0308hiskondlikele muutustele suunatud tegevusele. Noorem po\u0303lvkond, kes osaliselt kaugeneb u\u0308hiskondliku osaluse konventsionaalsematest vormidest, veedab suure osa ajast digikeskkonnas ja po\u0308o\u0308rdub u\u0308ha enam ka internetikesksete osalusvormide poole. Ta\u0308napa\u0308eva osalus on sageli isiklikum ning seotud eraelu ja elustiili valikuga (Allaste et al., 2018)11."}, {"text_idx": "#000014", "text": "Vo\u0303rdlemisi suur osa Eesti noori eelistab paljuski individuaalsemaid osalusviise, nagu u\u0308hiskonna mo\u0303jutamine tarbimise kaudu ning osalemine kogukondlikus vo\u0303i kultuurilises tegevuses. Levinud on sotsiaalmeedias info otsimine ja kuigivo\u0303rd ka arvamuse avaldamine. Selliste osalusviiside tunnustamine ja toetamine aitaks kaasa noorte mo\u0303istmisele ja nende kuvandile, samas vo\u0303iks noorte vaatenurkade sissetoomine mo\u0303jutada positiivselt ka kodanikuharidust. Oluliseks u\u0308lesandeks ja\u0308a\u0308b aga selliste vo\u0303imaluste ja keskkondade loomine, mis tekitaks laiemas ringis huvi lihtsamini kaasa lu\u0308u\u0308a formaalsemates osalusvormides, nagu omavalitsuste otsuste teadlik mo\u0303jutamine vo\u0303i valimistel ha\u0308a\u0308letamine (Allaste, 2021)22."}, {"text_idx": "#000015", "text": "Noorte tegelik osalus ta\u0308hendab noorte vo\u0303imalusi saada informatsiooni, olla konsulteeritud, avaldada arvamust, olla a\u0308ra kuulatud ja saada tagasisidet oma arvamusele. Eriti ta\u0308htis on see noorte endi elu puudutavates otsustes. Osalusvo\u0303imaluste rakendamiseks on vaja suurendada noorte usaldust nende arvamuse va\u0308a\u0308rtustamise kaudu ning motiveerida neid oma arvamust kujundama ja avaldama. Oluline on anda noortele ja\u0308rjepidevalt la\u0308bimo\u0303eldud tagasisidet nende arvamuse arvestamise ja mittearvestamise kohta (Z\u030curavljova et al., 2021)33."}, {"text_idx": "#000016", "text": "Milline on noorsooto\u0308o\u0308taja roll, olenemata sellest, kas kaasame noori noortevolikogu, osaluskohviku vo\u0303i digimaailma kaudu?"}, {"text_idx": "#000017", "text": "Va\u0308ltimatust la\u0308htekohast, kus noorsooto\u0308o\u0308 toetab noore omaalgatust ja loob tingimusi isiksuse mitmeku\u0308lgseks arenguks, vo\u0303iks olulisim ambitsioon olla viimane \u2013 toetus noorele kui vabale mo\u0303tlejale seejuures noore eest valikuid langetamata, patroneerimata ning toetades seda, mida noor juba niikuinii teeb (Araste, 2021)44."}]